

02021 Stručna služba Savjeta za nacionalne manjine
Savjet za nacionalne manjine u cilju ostvarivanja i zaštite prava i sloboda nacionalnih manjina u Republici Hrvatskoj propisanim Ustavnim zakonom o pravima nacionalnih manjina, osigurava sredstva iz državnog proračuna Republike Hrvatske za potpore udrugama i ustanovama nacionalnih manjina za ostvarivanje programa kulturne autonomije nacionalnih manjina i to za programe informiranja i izdavaštva, kulturnog amaterizma, kulturnih manifestacija, programa koji proizlaze iz bilateralnih sporazuma i programa stvaranja pretpostavki za ostvarivanje kulturne autonomije nacionalnih manjina.  
 
Stručna služba Savjeta za nacionalne manjine na zahtjev Savjeta za nacionalne manjine raspisuje jednom godišnje javni poziv za prijavu programa kulturne autonomije udruga i ustanova nacionalnih manjina.  
 
Kao i do sada, i tijekom 2025. godine, Savjet za nacionalne manjine je:  
- surađivao u pitanjima od interesa za nacionalne manjine u Republici Hrvatskoj s nadležnim tijelima međunarodnih organizacija i institucija koje se bave pitanjima nacionalnih manjina, kao i s nadležnim tijelima matičnih država pripadnika nacionalnih manjina u Republici Hrvatskoj  
- predlagao poduzimanje gospodarskih, socijalnih i drugih mjera na područjima tradicionalno ili u znatnijem broju nastanjenim pripadnicima nacionalnih manjina kako bi se očuvalo njihovo postojanje na tim područjima  
- analizirao učinke ostvarivanja pojedinih prava pripadnika nacionalnih manjina u školstvu, dvojezičnosti, informiranju, korištenju simbola i ostale probleme u ostvarivanju prava pripadnika nacionalnih manjina  
- davao suglasnost na odluke koordinacija vijeća nacionalnih manjina jedinica područne (regionalne) samouprave o odlukama o znamenju i simbolima nacionalnih manjina i načinu obilježavanja praznika nacionalnih manjina  
- davao mišljenja, prijedloge, analizirao programe javnih radiopostaja i javne televizije namijenjenih nacionalnim manjinama, o zastupljenosti pitanja namijenjenih nacionalnim manjinama u programima javnih radiopostaja i javne televizije i drugim sredstvima priopćavanja.  
 
U administrativnom dijelu, Stručna služba Savjeta obavljala je sljedeće poslove:  
- pripremu sjednica Savjeta te izradu zapisnika sjednica, zaključaka i odluka Savjeta  
- pripremu dokumentacije o osnivanju, utvrđivanju nadležnosti i imenovanju članova Povjerenstva za raspodjelu sredstava udrugama i ustanovama nacionalnih manjina za ostvarivanje programa kulturne autonomije te izradu zbirnih zapisnika sjednica Povjerenstva  
- izradu očitovanja na upite o raspoređivanju sredstava koja se u Državnom proračunu osiguravaju za potrebe nacionalnih manjina, kao i na prigovore na rad tijela državne uprave, udruga, ustanova i manjinskih organizacija vezane uz ostvarivanje i zaštitu prava manjina  
- dostavu obavijesti i odgovora na upite koordinacija nacionalnih manjina, vijeća i predstavnika nacionalnih manjina vezanih uz ostvarivanje manjinskih prava i sloboda i sudjelovanje manjina u javnom životu i upravljanju lokalnim poslovima  
- poslove koji prethode raspisivanju Javnog poziva za predlaganje programa za ostvarivanje kulturne autonomije iz područja informiranja i izdavaštva, kulturnog amaterizma i manifestacija te programa koji proizlaze iz bilateralnih sporazuma i ugovora  
- pravnu i nomotehničku pripremu Prijedloga odluke o rasporedu sredstava koja se u državnom proračunu osiguravaju za ostvarivanje programa kulturne autonomije nacionalnih manjina  
- izradu obrazaca natječajne dokumentacije i obrazaca za izvješća o radu i izvršenju odobrenih programa s financijskim izvješćem  
- rješavanje prigovora udruga i ustanova čije prijave programa ne ispunjavaju propisane uvjete Javnog poziva  
- pripremu predugovora i ugovora o financijskoj potpori programa iz sredstava Državnog proračuna  
- kontrolu polugodišnjih, kvartalnih i godišnjih izvješća udruga i ustanova nacionalnih manjina  
- izradu godišnjih izvješća Savjeta o ostvarivanju programa kulturne autonomije i utrošku proračunskih sredstava doznačenih udrugama i ustanovama manjina  
- organizaciju seminara, okruglih stolova i drugih programa edukacije udruga i ustanova nacionalnih manjina  
- dostavljanje i pripremu podataka za unutarnju reviziju i za obavljanje pojedinačnih unutarnjih revizija 
- dostavljanje i pripremu zatraženih podataka Uredu za opće poslove Hrvatskoga sabora i Vlade Republike Hrvatske  
- izradu upita prema dobavljačima i izradu zahtjevnica  
- praćenje utroška sredstava prema dobavljačima i udrugama za tekuće donacije te poslove vezane uz povrat sredstava u Državni proračun  
- poslove oko vođenja evidencija i naplata prema bjanko zadužnicama  
- davanja mišljenja na zakone i propise tijela kojima se uređuje područje manjinskih prava i sloboda te mišljenja stručnim nositeljima izrade na prijedloge operativnih i strateških planova koji se odnose na zaštitu i promicanje ljudskih prava i prava nacionalnih manjina  
- izradu periodičnih izvješća Savjeta stručnim nositeljima izrade, o provedbi strateških i operativnih planova i njihovim učincima na ostvarivanje prava manjina (npr. Izvješća pučkom pravobranitelju o pojavama diskriminacije, Izvješća Uredu za ljudska prava i prava nacionalnih manjina o provedbi Ustavnog zakona o pravima nacionalnih manjina i dr.)  
- poslove vezane uz davanje suglasnosti na odluke koordinacija vijeća nacionalnih manjina jedinica područne (regionalne) samouprave o odlukama o znamenju i simbolima te načinu obilježavanja praznika nacionalnih manjina.
	
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Indeks izvršenje 2025./2024.

	02021-Stručna služba Savjeta za nacionalne manjine
	10.592.916
	12.408.584
	12.154.181
	97,9
	114,7

	2109-ZAŠTITA PRAVA NACIONALNIH MANJINA
	10.592.916
	12.408.584
	12.154.181
	97,9
	114,7



2109 ZAŠTITA PRAVA NACIONALNIH MANJINA
	
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Index izvršenje 2025./2024.

	2109-ZAŠTITA PRAVA NACIONALNIH MANJINA
	10.592.916
	12.408.584
	12.154.181
	97,9
	114,7



Cilj 1. Ostvarivanje i unapređivanje prava nacionalnih manjina za kulturnom autonomijom 
Opis provedbe cilja programa
Pokazatelji učinka
	Pokazatelj učinka
	Definicija
	Jedinica
	Polazna vrijednost
	Izvor podataka
	Ciljana vrijednost (2025.)
	Ostvarena vrijednost (2025.)

	Osigurana potpuna primjena operativnih planova Vlade Republike Hrvatske za programe nacionalnih manjina koji se odnose na kulturnu autonomiju
	Osigurana potpuna primjena operativnih planova pridonijet će realizaciji programa kulturne autonomije u skladu sa Kriterijima za raspored sredstava i Metodologijom praćenja utroška sredstava
	%
	92
	Izvješća o utrošku sredstava i ostvarivanju programa;  
Odluka o rasporedu sredstava
	93
	93



A732002 KULTURNO STVARALAŠTVO NACIONALNIH MANJINA
	Naziv aktivnosti
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Indeks izvršenje 2025./2024.

	A732002-KULTURNO STVARALAŠTVO NACIONALNIH MANJINA
	00
	220.601
	96.344
	43,7
	0,0



Zakonske i druge pravne osnove
Ustavni zakon o pravima nacionalnih manjina 
Okvirna konvencija za zaštitu nacionalnih manjina
Opis aktivnosti
Organizacija središnje manjinske manifestacije „Kulturno stvaralaštvo nacionalnih manjina Republike Hrvatske 2025.“ ponovo je pokrenuta nakon 17 godina stanke. Pod pokroviteljstvom Vlade Republike Hrvatske održana je 30. studenoga 2025. godine u Velikoj dvorani Koncertne dvorane Vatroslava Lisinskog u Zagrebu, a okupljeno je gotovo četristo amaterskih izvođača pripadnika nacionalnih manjina. Zemlja partner bila je Ukrajina, pri čemu je, uz nastup Ansambla Lado kao ansambla-domaćina, ostvareno gostovanje renomiranog ukrajinskog ansambla Verkhovyna. Manifestaciju je snimala Hrvatska radiotelevizija. 
U okviru aktivnosti A732002 najznačajnija izvršena sredstva odnose se na skupinu rashoda 32, i to: promo materijale (u iznosu 4.207,50 EUR), najam Velike dvorane KDVL i najam opreme (u iznosu 23.538,13 EUR), intelektualne i osobne usluge (pomoć u organizaciji manifestacije – studentski ugovori, ugovori o djelu, autorski honorari za glazbene izvedbe himni te medijsko praćenje manifestacije) u iznosu 24.590,74 EUR, ostale usluge – programska knjižica i plakete (u iznosu 10.453,13 EUR), troškove smještaja gostujućih izvođača iz Ukrajine (u iznosu 8.090,00 EUR), trošak reprezentacije – domjenak i pokloni za visoke uzvanike te prehrana za izvođače (u iznosu 20.929,48 EUR), troškovi ZAMP-a (u iznosu 1.291,83 EUR). Na skupini rashoda 34 nije bilo izvršenja. 
Do odstupanja u odnosu na osigurana sredstva došlo je jer zbog kratkog vremena za samu organizaciju i nedovoljan broj osoba uključenih u organizaciju iste.
Pokazatelji rezultata
	Pokazatelj rezultata
	Definicija
	Jedinica
	Polazna vrijednost
	Izvor podataka
	Ciljana vrijednost (2025.)
	Ostvarena vrijednost (2025.)

	Broj pripadnika nacionalnih manjina koji sudjeluju/nastupaju na manifestaciji
	Savjet za nacionalne manjine održava godišnju manifestaciju prezentacije kulturnog stvaralaštva nacionalnih manjina na kojoj se svaka manjina predstavlja s najboljom amaterskom sekcijom
	broj
	0
	Program manifestacije; 
Popis sudionika
	120
	367



A732003 POTPORE ZA PROGRAME OSTVARIVANJA KULTURNE AUTONOMIJE NACIONALNIH MANJINA
	Naziv aktivnosti
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Indeks izvršenje 2025./2024.

	A732003-POTPORE ZA PROGRAME OSTVARIVANJA KULTURNE AUTONOMIJE NACIONALNIH MANJINA
	10.080.614
	11.467.845
	11.399.813
	99,4
	113,1



Zakonske i druge pravne osnove
Ustavni zakon o pravima nacionalnih manjina - članak 35. stavak 4.   
Kriteriji financiranja i ugovaranja programa kulturne autonomije nacionalnih manjina i metodologija praćenja i vrednovanja provedbe financiranih programa 
Sporazum između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj 
Ugovor između Republike Hrvatske i Talijanske Republike o pravima manjina 
Ugovor između Vlade Republike Hrvatske i Vlade Talijanske Republike o suradnji u području kulture i obrazovanja   
Okvirna konvencija za zaštitu nacionalnih manjina 
Operativni programi za nacionalne manjine za razdoblje 2024.-2028. 
Nacionalni plan za uključivanje Roma za razdoblje od 2021. do 2027.
Opis aktivnosti
Savjet za nacionalne manjine sukladno članku 35. stavku 4. Ustavnog zakona o pravima nacionalnih manjina raspoređuje sredstva koja se u državnom proračunu Republike Hrvatske osiguravaju za potrebe nacionalnih manjina u Republici Hrvatskoj.  
Za dodjelu potpora za programe udruga i ustanovama nacionalnih manjina u studenome 2024. godine doneseni su novi Kriteriji financiranja i ugovaranja programa ostvarivanja kulturne autonomije nacionalnih manjina koji su u primjeni od početka 2025. godine.  
Savjet za nacionalne manjine daje potpore za područja informiranja, izdavaštva, kulturnog amaterizma, kulturnih manifestacija, kao i provođenje odredbi bilateralnih sporazuma i stvaranje pretpostavki za ostvarivanje kulturne autonomije, za što jednom godišnje raspisuje Javni poziv udrugama i ustanovama nacionalnih manjina za potpore čime se potiče ostvarivanje kulturne autonomije.   
Davanjem potpora udrugama i ustanovama nacionalnih manjina za gore navedene programe poboljšano je i unaprijeđeno očuvanje etničkog, kulturnog i jezičnog identiteta pripadnika nacionalnih manjina na njihovom jeziku i pismu. Poticanjem rada udruga i ustanova nacionalnih manjina putem ostvarivanja programa kulturne autonomije vidno i značajno poboljšan je položaj nacionalnih manjina u Republici Hrvatskoj, sukladno politici Vlade Republike Hrvatske i provedbi operativnih programa za nacionalne manjine Vlade Republike Hrvatske.   
  
U okviru aktivnosti A732003 te skupine rashoda 32 Materijalni rashodi izvršena sredstva odnose se na:  
- službena putovanja za potrebe praćenja provedbe programa udruga i ustanova nacionalnih manjina (u iznosu 1.128,87 EUR), redovnu objavu javnog poziva za predlaganje programa za 2026. za udruge i ustanove nacionalnih manjina (u iznosu 800,00 EUR), nabavu rokovnika, kalendara i promo materijala za članove Savjeta i druge dionike (u iznosu 1.591,46 EUR), održavanje seminara za udruge i ustanove nacionalnih manjina o podnošenju prijava programa i predaji izvješća u aplikaciju (u iznosu 4.600,45 EUR), usluge izrade izvješća o činjeničnim nalazima analize i kontrole godišnjih izvješća udruga nacionalnih manjina o ostvarivanju programa i utrošku dodijeljenih sredstava iz potpora Državnog proračuna RH za 2024. godinu (u iznosu 6.625,00 EUR), održavanja web stranice Savjeta za nacionalne manjine te održavanje aplikacije za prijavu programa kulturne autonomije i predaju izvješća udruga i ustanova nacionalnih manjina (u iznosu 24.088,25 EUR), tisak priručnika Sudjelovanje nacionalnih manjina u javnom životu i donošenju odluka na lokalnoj i regionalnoj razini (u iznosu 7.500,00 EUR).  
 
U okviru aktivnosti A732003 te skupine rashoda 42 Rashodi za nabavu proizvedene dugotrajne imovine izvršena sredstva se odnose na nadogradnje postojećih aplikativnih rješenja za prijavu programa i predaju izvješća udruga nacionalnih manjina (u iznosu 13.000,00 EUR). 
 
U okviru aktivnosti A732003 te skupine rashoda 36 i 38 izvršena su sredstva i za provedbu Odluke o rasporedu sredstava za 2025. godinu i to za:  
Općinu Lipovljani i Grad Bjelovar za održavanje tradicionalnih manifestacija nacionalnih manjina u iznosu 15.264,00 EUR, Grad Mursko Središće i Općinu Sirač za sufinanciranje izgradnje infrastrukture i objekata u romskom naselju i za potrebe njemačke i austrijske nacionalne manjine u iznosu 265.446,00 EUR, sufinanciranje kulturnih programa Talijanske drame HNK Ivana pl. Zajca Rijeka u iznosu 66.362,00 EUR, tekuće donacije udrugama i ustanovama 20 nacionalnih manjina (112 udruga i ustanova nacionalnih manjina sa 137 članica saveza i zajednica) u 4 doznake tijekom 2025. godine) za 1227 programa kulturne autonomije (informiranje, izdavaštvo, kulturni amaterizam i kulturne manifestacije) i bilateralna programa u iznosu 10.990.125,00 EUR. 
  
U odnosu na 2024. godinu, izvršenje za 2025. godinu u okviru aktivnosti A732003 veće je zbog povećanja osiguranih sredstava za programe kulturne autonomije udruga nacionalnih manjina.
Pokazatelji rezultata
	Pokazatelj rezultata
	Definicija
	Jedinica
	Polazna vrijednost
	Izvor podataka
	Ciljana vrijednost (2025.)
	Ostvarena vrijednost (2025.)

	Broj programa kulturne autonomije i izvještaja udruga kojima su odobrena financijska sredstva, a koja se predaju interaktivno putem aplikacije
	Savjet za nacionalne manjine na godišnjoj razini raspoređuje sredstva potpora za programe kulturne autonomije nacionalnih manjina putem Javnog poziva
	broj
	1250
	Odluka o rasporedu sredstava
	1200
	1227

	Broj udruga i ustanova nacionalnih manjina kojima je odobrena potpora
	Savjet za nacionalne manjine na godišnjoj razini raspoređuje sredstva udrugama i ustanovama nacionalnih manjina putem Javnog poziva
	broj
	251
	Odluka o rasporedu sredstava
	237
	249

	Broj pripadnika nacionalnih manjina koji sudjeluju u ostvarivanju programa kulturne autonomije
	Prati se se broj pripadnika nacionalnih manjina, putem podataka u internetskoj aplikaciji, koji su direktno vezani uz realizaciju programa kao ciljna skupina
	broj
	75400
	Opći obrazac OOP- aplikacija;  
Odluka o rasporedu sredstava
	75410
	75432

	Broj javnih poziva
	Javni poziv objavljuje se s ciljem prijava programa kulturne autonomije udruga i ustanova nacionalnih manjina za sufinanciranje
	broj
	1
	Narodne novine
	1
	1

	Broj stručnih seminara
	Stručna služba organizira za svoje krajnje korisnike seminare vezano za prijave programa i dostavljanje izvještaja, a u suradnji s drugim tijelima seminare za vijeća i predstavnike nacionalnih manjina
	broj
	1
	Obavijest udrugama i ustanovama nacionalnih manjina
	2
	1

	Broj izvješća analiza i kontrola utroška sredstava
	Za potrebe Stručne službe koriste se i vanjske usluge za poslove kontrola i analiza godišnjih izvještaja udruga o utrošku sredstava u ostvarivanju programa
	broj
	1
	Ugovor
	1
	1

	Broj biltena Savjeta za nacionalne manjine
	Za potrebe Savjeta izrađuje se tiskovina u formi biltena s temama vezanim uz nacionalne manjine
	broj
	0
	Ugovor
	1
	1

	Broj internetskih aplikacija
	Putem interaktivne internetske aplikacije udruge predaju kvartalna, polugodišnja i godišnja izvješća o utrošku sredstava i ostvarivanju programa
	broj
	1
	Ugovor
	1
	1

	Broj web stranica
	Održavanje web stranice Savjeta za nacionalne manjine, uređivanje i objave kao i zakup diskovnog prostora za potrebe internetske aplikacije
	broj
	1
	Ugovor
	1
	1



A732004 ADMINISTRACIJA I UPRAVLJANJE
	Naziv aktivnosti
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Indeks izvršenje 2025./2024.

	A732004-ADMINISTRACIJA I UPRAVLJANJE
	271.487
	359.370
	310.416
	86,4
	114,3



Zakonske i druge pravne osnove
Zakon o državnim službenicima   
Kolektivni ugovor za državne službenike i namještenike   
Uredba o Stručnoj službi Savjeta za nacionalne manjine   
Statut Savjeta za nacionalne manjine
Opis aktivnosti
U okviru aktivnosti A732004 tijekom 2025. godine sredstva u iznosu 297.029,88 EUR izvršena su za rashode za zaposlene za 7 djelatnika (prosjek za 2025. godinu po broju djelatnika) i to 1 dužnosnika i 6 državnih službenika. Osim plaće za redovan i prekovremeni rad te doprinose, podmireno je i: 6 božićnica, 1 otpremnina, 4 dara za djecu, 7 regresa za godišnji odmor i 6 uskrsnica. Na izvršenje je utjecalo povećanje koeficijenata državnim službenicima sukladno Zakonu o plaćama u državnoj službi i javnim službama („Narodne novine“, broj 155/2023) i Uredbi o nazivima radnih mjesta, uvjetima za raspored i koeficijentima za obračun plaće u državnoj službi (“Narodne novine”, broj 22/2024, 33/2024 i 108/2025), donošenje Odluke o visini osnovice za obračun plaće državnih dužnosnika („Narodne novine“, broj 88/2024), povećanje osnovice za izračun plaće državnih službenika i namještenika sukladno Dodatku IV. Kolektivnom ugovoru za državne službenike i namještenike („Narodne novine“, broj 4/2025). 
 
Sredstva u iznosu 12.143,93 EUR u okviru materijalnih rashoda te izvora financiranja 11 Opći prihodi i primici izvršena su za operativne troškove za redovno poslovanje i to: podmirenje naknada za prijevoz na posao i s posla, uredske potrepštine, telekomunikacijske usluge i poštarinu, tiskovine, sistematske preglede, e-račun, usluge čišćenja, reprezentaciju.  
 
Što se tiče opreme, tijekom 2025. godine nabavljena su 2 stolca, 1 ladičar, 1 uništavač papira i 1 mobilni uređaj u ukupnom iznosu 1.241,93 EUR.  
 
U okviru ove aktivnosti te izvora financiranja 31 Vlastiti prihodi nije bilo izvršenja.
A732005 RAD SAVJETA ZA NACIONALNE MANJINE
	Naziv aktivnosti
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Indeks izvršenje 2025./2024.

	A732005-RAD SAVJETA ZA NACIONALNE MANJINE
	36.429
	44.268
	35.160
	79,4
	96,5



Zakonske i druge pravne osnove
Ustavni zakon o pravima nacionalnih manjina   
Statut Savjeta za nacionalne manjine   
Pravilnik o naknadi troškova članovima Savjeta za nacionalne manjine   
Odluka o visini i isplati naknade vanjskim članovima Povjerenstva za raspodjelu sredstava
Opis aktivnosti
U okviru aktivnosti A732005 sredstva u iznosu 35.160,40 EUR izvršena su za troškove rada Savjeta za nacionalne manjine odnosno za organiziranje sjednica Savjeta i naknade članovima Savjeta i članovima Povjerenstva za raspodjelu sredstava za 2025. godinu.  
Do odstupanja ostvarenja pokazatelja rezultata u odnosu na ciljane vrijednosti – održane su 4 sjednice Savjeta, a ciljana vrijednost je bila 5 sjednica Savjeta – došlo je jer Savjet nije raspravljao o HRT-ovom Izvješću o sadržajima namijenjenim informiranju pripadnika nacionalnih manjina na posebnoj tematskoj sjednici kao inače, već je to bilo spojeno s drugim temama u jednu sjednicu.
Pokazatelji rezultata
	Pokazatelj rezultata
	Definicija
	Jedinica
	Polazna vrijednost
	Izvor podataka
	Ciljana vrijednost (2025.)
	Ostvarena vrijednost (2025.)

	Broj održanih tematskih sjednica Savjeta
	Tematske sjednice Savjeta kontinuirano se održavaju u svrhu podupiranja integracije nacionalnih manjina u hrvatsko društvo
	broj
	4
	Zapisnici sa sjednica;  
pozivi na sjednice
	5
	4



A732007 NORMATIVNO FINANCIRANJE UREDNIŠTVA NA MAĐARSKOM JEZIKU
	Naziv aktivnosti
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Indeks izvršenje 2025./2024.

	A732007-NORMATIVNO FINANCIRANJE UREDNIŠTVA NA MAĐARSKOM JEZIKU
	200.002
	300.000
	300.000
	100,0
	150,0



Zakonske i druge pravne osnove
Preporuka br. 42 Zapisnika sa sjednice Mješovitog odbora o uzajamnoj zaštiti hrvatske manjine u Mađarskoj i mađarske manjine u Republici Hrvatskoj od 6. ožujka 2018. godine
Opis aktivnosti
U okviru aktivnosti A732007 sredstva su izvršena u cijelosti temeljem preporuke br. 42 Zapisnika sa sjednice Mješovitog odbora o uzajamnoj zaštiti hrvatske manjine u Mađarskoj i mađarske manjine u Republici Hrvatskoj od 06. ožujka 2018. godine za financiranje uredništva na mađarskom jeziku što je realizirano putem Demokratske zajednice Mađara Hrvatske, Bilje.
Pokazatelji rezultata
	Pokazatelj rezultata
	Definicija
	Jedinica
	Polazna vrijednost
	Izvor podataka
	Ciljana vrijednost (2025.)
	Ostvarena vrijednost (2025.)

	Broj ugovora s Demokratskom zajednicom Mađara Hrvatske
	Za potrebe uredništva na mađarskom jeziku osiguravaju se pretpostavke za rad
	broj
	1
	Ugovor
	1
	1



K732001 INFORMATIZACIJA STRUČNE SLUŽBE SAVJETA ZA NACIONALNE MANJINE
	Naziv aktivnosti
	Izvršenje 2024. (eur)
	Plan 2025. (eur)
	Izvršenje 2025. (eur)
	Indeks izvršenje 2025./plan 2025.
	Indeks izvršenje 2025./2024.

	K732001-INFORMATIZACIJA STRUČNE SLUŽBE SAVJETA ZA NACIONALNE MANJINE
	4.383
	16.500
	12.447
	75,4
	284,0



Zakonske i druge pravne osnove
Uredba o Stručnoj službi Savjeta za nacionalne manjine
Opis aktivnosti
U okviru kapitalnog projekta K732001 sredstva su izvršena za nabavu računalne opreme u iznosu 6.422,48 EUR (2 laptopa i 3 all-in-one računala) te licenci za redovno poslovanje u iznosu 6.024,94 EUR (Microsoft licence , optimal hosting licenca i Abbyy fine reader trogodišnja licenca). Do odstupanja u odnosu na osigurana sredstva došlo je jer cjelokupni planirani iznos nije utrošen na nabavu računalne opreme i zbog smanjenog iznosa sredstava potrebnog za licence.

